Schematická značka Schottkyho diódy
Typická voltampérová charakteristika kremíkovej Schottkyho diódy (červenou) v porovnaní s Ge, Si a GaAs diódami s PN priechodom
**Schottkyho dióda** je polovodičová dióda využívajúca existenciu potenciálovej bariéry na priechode kov-polovodič (*Schottkyho bariéra*) a z toho vyplývajúce usmerňovacie vlastnosti priechodu.

Pomenovaná je po nemeckom fyzikovi Walterovi Schottkym (\* 1886 – † 1976), ktorý v roku 1938 vypracoval teóriu, popisujúcu usmerňovacie vlastnosti priechodu kov-polovodič.

Vlastnosti
----------

Oproti bežným diódam s PN priechodom majú Schottkyho diódy nižší úbytok napätia v priepustnom smere (UF: ~0,3 V oproti ~0,7 V pri Si diódach s PN priechodom), sú však schopné odolávať nižším napätiam v závernom smere (UR: ~10 – 150 V) a majú vyšší záverný prúd (IR), ktorý navyše exponenciálne rastie so stúpajúcou teplotou, čo môže viesť k teplotnej nestabilite a ďalej nepriamo limituje praktickú veľkosť napätia v závernom smere.

Ďalšia charakteristická vlastnosť Schottkyho diód je veľmi krátka doba záverného zotavenia (*reverse recovery time*, trr v rádoch len ~100 ps pri malých signálových diódach).

Tieto vlastnosti ich predurčujú okrem iného na spínacie aplikácie v rýchlych analógových aj digitálnych obvodoch a usmerňovacie aplikácie vo vysokofrekvenčných obvodoch a spínaných zdrojoch.

Galéria
-------

* Rôzne Schottkyho diódy s drôtovými vývodmi. Výkonové typy vpravo obsahujú dvojicu antisériovo zapojených diód a sú určené pre montáž na chladič. Rôzne Schottkyho diódy s drôtovými vývodmi. Výkonové typy vpravo obsahujú dvojicu antisériovo zapojených diód a sú určené pre montáž na chladič.
* Makrofotografia malej signálovej Schottkyho diódy HP 5082-2800 (1N5711) v sklenenom puzdre s rozmermi 1,8 × 4 mm s viditeľnou konštrukciou priechodu kov-polovodič. Makrofotografia malej signálovej Schottkyho diódy HP 5082-2800 (1N5711) v sklenenom puzdre s rozmermi 1,8 × 4 mm s viditeľnou konštrukciou priechodu kov-polovodič.
* Kryštálový detektor, využívajúci kryštál galenitu – prírodného polovodiča, ktorého povrchu sa dotýka hrot polohovateľného volfrámového alebo fosforbronzového drôtika. Predstavoval primitívnu formu Schottkyho diódy a využíval sa v začiatkoch rozhlasového vysielania na demoduláciu AM signálu v pasívnych rádioprijímačoch – kryštálkach. Kryštálový detektor, využívajúci kryštál galenitu – prírodného polovodiča, ktorého povrchu sa dotýka hrot polohovateľného volfrámového alebo fosforbronzového drôtika. Predstavoval primitívnu formu Schottkyho diódy a využíval sa v začiatkoch rozhlasového vysielania na demoduláciu AM signálu v pasívnych rádioprijímačoch – kryštálkach.

Referencie
----------

1. ↑   *Elektronika : Diódy* [online]. Žilina: Žilinská univerzita : Fakulta riadenia a informatiky, [cit. 2023-05-16]. Dostupné online.
2. ↑  Walter Schottky. In:  *Encyclopædia Britannica* [online]. Encyclopædia Britannica, 1998-07-20, [cit. 2023-05-15]. Dostupné online.
3. ↑  WALTERS, Kent; WERNER, Bob. *Introduction to Schottky Rectifiers* [online]. Microsemi, [1997], [cit. 2023-05-16]. Dostupné online.
4. ↑   *What is a Schottky Diode?* [online]. learningaboutelectronics.com, [cit. 2023-05-16]. Dostupné online.
5. ↑   *Schottky Diode: Schottky Barrier Diode* [online]. electronics-notes.com, [cit. 2023-05-16]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Schottkyho dióda**

Autoritné údaje: * GND: 4179945-8
* LCCN: sh85038107
* PSH: 1986